Приложение № 5 към чл. 4, ал. 1

*Наредбата за условията и реда за извършване на оценка на въздействието върху околната среда (Наредба за ОВОС)*(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

|  |
| --- |
| **ДО**  **ДИРЕКТОРА НА**  **РИОСВ - ПЛОВДИВ**    **УВЕДОМЛЕНИЕ**  за инвестиционно предложение  от  **„АЙ КАР ТРЕЙД“ ЕООД**, Област Пловдив, Община Пловдив, гр. Пловдив, район „Северен“, ул.”Иван Арабаджията”№1, партер;  *(име, адрес и телефон за контакт, гражданство на възложителя - физическо лице)*  ,  УВАЖАЕМИ ГОСПОДИН ДИРЕКТОР,  Уведомяваме Ви, че **„АЙ КАР ТРЕЙД“ ЕООД** има следното инвестиционно предложение:  „Обособяване на площадка за събиране, съхранение и третиране на отпадъци от черни и цветни метали (ОЧЦМ), излезли от употреба моторни превозни средства (ИУМПС), излязло от употреба електрическо и електронно оборудване (ИУЕЕО), негодни за употреба батерии и акумулатори (НУБА) и отпадъци от опаковки, в поземлен имот с идентификатор 56784.101.16, с обща площ 4280м2., разположен в гр. Пловдив, местност „Скобелица“.  **Характеристика на инвестиционното предложение:**  **1. Резюме на предложението**  Инвестиционното предложение е за „Обособяване на площадка за събиране, съхранение и третиране на отпадъци от черни и цветни метали (ОЧЦМ), излезли от употреба моторни превозни средства (ИУМПС), излязло от употреба електрическо и електронно оборудване (ИУЕЕО), негодни за употреба батерии и акумулатори (НУБА) и отпадъци от опаковки.  Инвестиционното предложение ще се реализира в имот с идентификатор 56784.101.16, с НТП – „за друг вид производствен, складов обект“, с обща площ 4280м2. Имотът, предмет на инвестиционното предложение е отдаден под наем, съгласно Договор от 20.06.2022г. и е разположен на територията на гр. Пловдив, ЕКАТТЕ 56784, местност „Скобелица“, общ. Пловдив, обл. Пловдив.  *(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*  **2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:**  На територията на площадката ще се извършват дейности по събиране, съхранение и третиране на отпадъци от черни и цветни метали (ОЧЦМ), излезли от употреба моторни превозни средства (ИУМПС), излязло от употреба електрическо и електронно оборудване (ИУЕЕО), негодни за употреба батерии и акумулатори (НУБА) и отпадъци от опаковки, формирани от дейността на юридически лица и от бита на физическите лица.  За обезпечаване на описаните дейности, на площадката, ще се обособят следните зони:   * зона за приемане на отпадъците с контролно-пропускателен пункт; * основна зона, върху която се осъществява основната дейност по третиране на отпадъците; * спомагателна зона, върху която се осъществява предварително третиране на отпадъците преди основната дейност по третирането им и/или преработка на остатъка след третиране; * складова зона; * обслужваща (административно-битова) зона.   Дейностите, които се предвижда да бъдат извършвани на площадката, съгласно приложение 2, §1, т.13 от Преходните и заключителни разпоредби на ЗУО са:   * R 12 - Размяна на отпадъци за подлагане на някоя от дейностите с кодове R1- R11 (разглобяване, сортиране, нарязване, трошене, разделяне, уплътняване); * R 13 Съхраняване на отпадъци до извършването на някоя от дейностите с кодове R 1 - R 12 (с изключение на временното съхраняване на отпадъците на площадката на образуване до събирането им).   За отделните групи отпадъци, в обособените зони ще бъдат диференцирани следните участъци:   * ***Участък за извършване на дейностите по събиране, съхранение и предварително третиране на ИУЕЕО***.   Приетото на площадката излязлото от употреба електрическо и електронно оборудване /ИУЕЕО/, след измерване ще се съхранява до подлагане на предварително третиране (разглобяване, рязане, раздробяване). Раздробяването на ИУЕЕО ще се извършва ръчно, с помощта на механични и/или хидравлични инструменти, след предварително премахване на всички опасни компоненти, възли и детайли.   * ***Участък за извършване на дейностите с НУБА:***   Изкупените от физически и/или юридически лица и отпадналите, при разкомплектоването на ИУМПС и ИУЕЕО батерии и акумулатори, /без никаква интервенция/ ще се събират, ще се сортират ръчно и ще се съхраняват временно в контейнери /палети/, устойчиви на веществата, съдържащи се в тях, разположени върху бетонирана площ в закрито помещение.  Събирането и съхраняването на НУБА, ще се извършва в затворени съдове, отговарящи на нормативните изисквания.   * ***Участък за третиране на отпадъци от опаковки.***   Събраните на площадката отпадъци от метални опаковки, ще бъдат подлагани на предварително третиране (рязане, уплътняване), с цел намаляване на обема.   * ***Участък за събиране, временно съхранение и разкомплектоване на ИУМПС;***   От изкупените бракувани автомобили ще бъдат източвани всички масленонапълнени агрегати и резервоари за горива и течности. Ще се отстраняват акумулаторните батерии и останалите опасни компоненти, след което ще се подлагат на предварително третиране (разглобяване, демонтиране, рязане, уплътняване) с цел предаване на купетата за по – нататъшно третиране.  Дейностите по отстраняване на опасни компоненти от ИУЕЕО, ИУМПС И НУБА ще се осъществяват на част от площадката, която е покрита и бетонирана.  Всички отпадъци, формирани от дейностите на площадката по третиране на ИУЕЕО, ИУМПС, периодично ще се предават на лицензирани фирми, притежаващи съответните мощности и разрешение по чл. 67 от ЗУО за последващо третиране, преработка и/ или обезвреждане.  Временното съхранение на отпадъците, ще се извършва в съответствие с изискванията поставени в Наредбата за третиране и транспортиране на производствени и опасни отпадъци, приета с ПМС 53/99 год / ДВ бр.29 / 99 год. //, както и съгласно изискванията поставени в аналогичните наредби, касаещи специфичните отпадъци – НУБА, ИУЕЕО, ИУМПС, ОМ.   * ***Участък за извършване на дейности с ОЦЧМ:***   Ще се извършва приемане, сортиране, рязане, и временно съхранение на отпадъците от черни и цветни метали и сплавите им. Изкупените метални отпадъци ще се разделят и сортират по вид и големина и ще се събират на отредените за целта места. Теренът на площадката върху, който ще се извършват дейностите с ОЧЦМ, е съобразен с изискванията към площадките, съоръженията и инсталациите за временно съхранение на отпадъци, определени с Приложение №2 към чл.12 от Наредбата за изискванията за третиране и транспортиране на производствени и опасни отпадъци. В съответствие с тези изисквания, площадката е оградена и охраняема, с осигурено видеонаблюдение. Предвидени са необходимите информационни табели за предназначението на площадката, вида на отпадъците, фирмата експлоатираща площадката и работното време.  Рязането на обемните отпадъците, ще се извършват посредством газови резаци или ръчни /механични, хидравлични или пневматични/ инструменти (ъглошлайфи и механични ножовки).  Съществуващите в имота битова сграда, постройки (навес, сервизно помещение с покрит канал,) обезпечават в пълна степен дейностите, предвидени с ИП. За целите на инвестиционното предложение ще се използва съществуващата техническа инфраструктура и не се налага изграждането на нова. Транспортният достъп до площадката е осигурен чрез съществуващи пътища. Не се предвиждат изкопни работи.  Инвестиционното намерение няма да окаже отрицателно въздействие върху компонентите на околната среда. Реализацията му ще бъде в съответствие с изискванията на нормативната уредба по околна среда.  Водоснабдяването на обекта за битово - хигиенни нужди ще се осъществява посредством доставяне на вода с водоноска. За питейни нужди ще бъде осигурявана бутилирана вода. Заустването на отпадъчните води от битово фекален характер е решено чрез използване на съществуваща водоплътна яма. Извършваните на площадката дейности не са свързани с формиране на производствени отпадъчни води.  Електрозахранването на обекта е съществуващо, изпълнено, посредством отклонение от изградената електропреносна мрежа.    **3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:**  Във връзка с извършваните на територията на площадката дейности с отпадъци, дружеството ще спази задълженията си съгласно изискванията на Закона за управление на отпадъците (ЗУО, ДВ. Бр.53 от 2012г.) и ще представи пред РИОСВ – Пловдив необходимите документи за получаване на разрешение, съгласно изискванията на ЗУО.  **4. Местоположение:**  *(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)*  Площадката, предмет на настоящото ИП, ще се експлоатира от фирма „АЙ КАР ТРЕЙД” ЕООД на база сключен договор за наем. Територията на площадката, обхваща поземлен имот с идентификатор 56784.101.16, с определен статут на терена – „за друг вид производствен, складов обект“, с обща площ 4280м2. Съгласно извлечение от Общ устройствен план - Пловдив /изменение/, поземления имот попада в устройствена зона Соп – смесена обществено-обслужваща и производствено-складова зона. Към уведомлението е приложено копие на цитираното извлечение.  Инвестиционното предложение няма да засегне защитени територии, чувствителни територии, влажни зони.  Инвестиционното предложение няма да засегне територия за опазване на обектите на културното наследство.  Не се очаква трансгранично въздействие.  Не се предвижда промяна на съществуваща пътна инфраструктура.  Имотът, предмет на инвестиционното предложение, не попада в границите на защитени териториии по смисъла на Закона за защитените територии, както и в границите на защитените зони по смисъла на Закона за биологичното разнообразие. Най – близко разположената защитена зона е с код: **BG0000578**, „Река Марица” за опазване на природните местообитания и на дивата флора и фауна, приета от МС с решение № 122 /02.03.2007г. (ДВ,бр.21/2007г.).  **5. Природни ресурси, предвидени за използване по време на строителството и експлоатацията:**  *(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*  На територията на имотa, обект на настоящото ИП, не се предвижда извършване на строителство. Площадката е оградена, охраняема, с осигурен контролно - пропускателен пункт и инфраструктура. Изградени са офис сграда, с включен санитарен възел, складови и сервизни помещения, покрити площи.  При реализацията на инвестиционното предложение не се налага изграждане на нова пътна инфраструктура. Не се предвиждат изкопни работи.  **6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:**  Не се очаква емитиране на вещества, в т.ч. приоритетни и/или опасни, при които се осъществява или е възможен контакт с води.  **7. Очаквани общи емисии на вредни вещества във въздуха по замърсители:**  Дейностите, предвидени с настоящото ИП, не са свързани с наличието на организирани и неорганизирани източници на емисии на вредни вещества, изпускани в атмосферния въздух по смисъла на „Закон за чистотата на атмосферния въздух” / Обн. ДВ. бр.45 от 28 Май 1996г., посл. изм. и доп./ и подзаконовите нормативни актове.  **8. Отпадъци, които се очаква да се генерират, и предвиждания за тяхното третиране:**  При извършване на дейностите с отпадъци от черни и цветни метали, ще се формират единствено неопасни метални отпадъци, получени в резултат на предварителното третиране /нарязването, уплътняването/. Не се очаква формирането на опасни отпадъци.  При извършване на дейностите по събиране и разкомплектоване на отпадъци от излезли от употреба моторни превозни средства /ИУМПС/, ще се формират производствени и опасни отпадъци. Основните групи отпадъци от тази дейност са негодни за употреба авточасти, представляващи по същността си – лековесен скрап, негодни за употреба възли и детайли предимно под формата на черни и цветни метали. Ще се формират още:  - отработени хидравлични и смазочни масла;  - спирачни течности;  - антифризни течности;  - стъкла;  - пластмаси;  - текстил;  - негодни за употреба автомобилни гуми;  - излезли от употреба оловни акумулаторни батерии;  - абсорбенти замърсени с опасни вещества /замърсени с нефтопродукти тъкани и текстил/;  При извършване на дейностите с ИУЕЕО, ще се формират отпадъци под формата на:   * Черни и цветни метали; * Кабели; * Компоненти, съдържащи опасни вещества; * Електронни и електрически компоненти; * Гумени уплътнения * Други /пластмаса, стъкло и пр./   Отпадъците от негодни за употреба акумулаторни батерии, без никаква интервенция ще бъдат съхранявани на определените за целта места и съдове.  От административно битовата дейност на площадката ще се формират смесени битови отпадъци.  Събраните и образувани от дейността на площадката отпадъци, ще бъдат съхранени временно на подходящи за целта места, съгласно изискванията на ЗУО /Закон за управление на отпадъците, ДВ. Бр.53/2012г./ и подзаконовата нормативна уредба в областта на екологичното законодателство. Територията на площадката, ще бъде организирана по начин, подходящ за извършването на дейностите с ИУМПС, ИУЕЕО, ОЧЦМ и НУБА и осигуряващ безпроблемното и обслужване. Местата за съхранение на приетите отпадъци, ще бъдат обособени и обозначени с код и наименование, съгласно изискванията на Наредба № 2 за класификация на отпадъците, места и съдове обезпечаващи разделното събиране и временното съхранение на генерираните отпадъци.  Събраните на площадката отпадъци, както и отпадъците, получени в резултат на дейностите по предварително третиране, ще се предават на фирми, притежаващи необходимите разрешителни по чл.35 от ЗУО.  **9. Отпадъчни води:**  *(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*  От дейността на наетата площадка не се предвижда формиране на промишлени отпадъчни води. Формираните в обекта отпадъчни води са битово - фекални и с оглед спазване изискванията на „Закон за водите”/Обн. ДВ. бр.67 от 27 Юли 1999г., посл. изм. и доп./ ще бъдат зауствани в съществуваща безотточна /водоплътна/ бетонна яма. Отпадъчните битово – фекални води, ще бъдат предавани на фирма, притежаваща съответния разрешителен документ по чл.35 от ЗУО, за тяхното транспортиране и предаване за по – нататъшно третиране.    **10.** **Опасни химични вещества, които се очаква да бъдат налични на площадката на предприятието/съоръжението:**  (*в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*  Дейността на дружеството не предполага използване и съхранение на ОХВ и смеси, в количества, съгласно част първа и част втора на Приложение №3 на ЗООС.  За наличните в предприятието опасни вещества под формата на отпадъци е изготвен доклад от извършената класификация по чл. 103, ал. 1 ЗООС, съгласно бележка 5 от приложение № 3 към ЗООС, приложен към уведомлението. Извършената класификация по Приложение № 1 към чл. 5, ал. 2 от Наредба за предотвратяване на големи аварии с опасни вещества и за ограничаване на последствията от тях /ДВ, бр. 5 от 19.01.2016 г./показва, че предприятието не се класифицира като предприятие с нисък или висок рисков потенциал, съгласно Глава VII от ЗООС.   1. **Моля да ни информирате за необходимите действия, които трябва да предприемем, по реда на глава шеста от ЗООС.**   Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.  Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.  ІІ. Друга информация (не е задължително за попълване)   Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):  .............................................................................................................................................  **Прилагам:**  **1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.**  2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.  **3. Други документи по преценка на уведомителя:**  **3.1. допълнителна информация/документация, поясняваща инвестиционното предложение;**  **- Доклад за класификация;**  **3.2. картен материал, схема, снимков материал в подходящ мащаб.**  **4. Електронен носител - 1 бр.**  **5.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.**  **6.  Желая да получавам електронна кореспонденция във връзка с предоставяната услуга на посочения от мен адрес на електронна поща**.  7.  Желая писмото за определяне на необходимите действия да бъде получено чрез лицензиран пощенски оператор.  Дата:19.07.2022г. Уведомител:………………………………… |
|  |